Diari Oficial de la Generalitat Valenciana


Sumari del DOGV 4956, del 01-03-2005 (2005/2192)

DECRET 43/2005, de 25 de febrer, del Consell de la Generalitat, pel qual es modifica el Decret 119/2003, d'11 de juliol, pel qual s'aprovà el Reglament Orgànic i Funcional de la Conselleria de Territori i Habitatge.
-----------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2005/02/25/43/dof/vci/html**

### Dades del document

Número de DOGV
:   4956

Data del DOGV
:   01-03-2005

Secció del DOGV
:   I. DISPOSICIONS GENERALS

Número del document
:   2005/2192


Data del document
:   25-02-2005

Organisme emissor
:   Conselleria de Territori i Habitatge

Tipus de document
:   Decret

Anàlisi jurídica

 Descriptors 

:   * Conselleria Territori i Vivenda
    * administració regional
    * reglament intern
    * legislació

DECRET 43/2005, de 25 de febrer, del Consell de la Generalitat, pel qual es modifica el Decret 119/2003, d'11 de juliol, pel qual s'aprovà el Reglament Orgànic i Funcional de la Conselleria de Territori i Habitatge. [2005/2192]
  
El Decret 19/2005, de 28 de gener, del Consell de la Generalitat, va crear el Centre per a la Investigació i Experimentació Forestal de la Comunitat Valenciana, com a òrgan administratiu, amb l'objectiu d'aconseguir una coordinació real de la investigació forestal i de la coberta vegetal a l'àmbit de la Comunitat Valenciana, una necessària optimització de recursos, fins ara gestionats des de diferents servicis, i una cooperació efectiva entre instituts, centres d'investigació, centres tecnològics i universitats, per a possibilitar un adequat compliment de la Llei 3/1993, de 9 de desembre, de la Generalitat, Forestal de la Comunitat Valenciana, i de la Llei 43/2003, de 21 de novembre, de Forests, i conforme amb les accions recollides en el Pla Forestal Espanyol i en els eixos d'actuació del Pla General d'Ordenació Forestal de la Comunitat Valenciana.
  
Es considera necessari integrar-lo en l'estructura orgànica i funcional de la Conselleria de Territori i Habitatge modificant l'adscripció orgànica del centre, com també dotar-lo d'una direcció efectiva a fi d'optimitzar el seu funcionament. Per tot això, a proposta del conseller de Territori i Habitatge i amb la deliberació prèvia del Consell de la Generalitat, en la reunió del dia 25 de febrer de 2005,
  
DECRETE
  
Article únic
  
Es modifica l'article 5 del Decret 119/2003, d'11 de juliol, del Consell de la Generalitat, pel qual s'aprovà el Reglament Orgànic i Funcional de la Conselleria de Territori i Habitatge, que queda redactat com segueix:
  
?Article 5
  
1. Directament depenent del titular de la Conselleria, existeix el Gabinet del conseller com a òrgan de suport i assistència immediata a aquest.
  
2. Directament depenent del titular de la Conselleria, existeix el Centre per a la Investigació i Experimentació Forestal de la Comunitat Valenciana (CIEF), al capdavant del qual hi haurà un director, com a cap d'àrea?.
  
DISPOSICIÓ ADICIONAL
  
Es modifica l'article 1 del Decret 19/2005, de 28 de gener, del Consell de la Generalitat, pel qual es va crear el Centre per a la Investigació i Experimentació Forestal de la Comunitat Valenciana (CIEF), que queda amb la redacció següent:
  
?Article 1
  
1. Es crea el Centre per a la Investigació i Experimentació Forestal de la Comunitat Valencia-na (CIEF), com a òrgan depositari de les competències que, en matèria d'investigació, desenvolupament i innovació forestal i de flora silvestre, ostenta el Consell de la Generalitat. Tot això sense perjudici de la preceptiva coordinació per part de l'òrgan de la Generalitat que ostenta, amb caràcter general, les competències en investigació, desenvolupament i innovació.
  
2. El centre s'adscriu al conseller competent en matèria forestal?.
  
DISPOSICIONS FINALS
  
Primera
  
Es faculta el conseller de Territori i Habitatge per a dictar totes les disposicions que requerisca el desplegament i l'execució del present decret.
  
Segona
  
El present decret entrarà en vigor l'endemà de la publicació en el Diari Oficial de la Generalitat Valenciana.
  
Alacant, 25 de febrer de 2005
  
El president de la Generalitat,
  
FRANCISCO CAMPS ORTIZ
  
El conseller de Territori i Habitatge,


Còpia Permalink ELI